Diari Oficial de la Generalitat Valenciana


Sumari del DOGV 9283, del 22-02-2022 (2022/1053)

RESOLUCIÓ de 7 de febrer de 2022, de la Conselleria d'Educació, Cultura i Esport, per la qual s'actualitza l'autorització al centre docent privat estranger Laba Valencia, de València.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   9283

Data del DOGV
:   22-02-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/1053


Data del document
:   07-02-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 7 de febrer de 2022, de la Conselleria d'Educació, Cultura i Esport, per la qual s'actualitza l'autorització al centre docent privat estranger Laba Valencia, de València. [2022/1053]  
Antecedents de fet  
  
Primer. Mitjançant Resolució de 22 de juny de 2021, de la Conselleria d'Educació, Cultura i Esport, es va autoritzar l'obertura i funcionament del centre docent estranger Laba Valencia, de València, per a la impartició dels següents cicles formatius del sistema educatiu britànic per a alumnat espanyol i estranger amb 135 llocs escolars, sobre la base del certificat del British Council que acredita que els programes oferits per Laba, segons l'acord amb Pearson, tenen validesa total al Regne Unit fins al 31 d'agost de 2022:  
- Level 4 Higher National Certificate International in Art and Design (digital design).  
- Level 5 Higher National Diploma International in Art and Design (digital design).  
- Level 4 Higher National Certificate International in Art and Design (photography).  
- Level 5 Higher National Diploma International in Art and Design (photography)  
  
Segon. En data 16 de gener de 2022, la titularitat del centre presenta un certificat actualitzat del British Council, de data 11 de gener de 2022, per a impartir els mateixos cicles formatius ja autoritzats amb el mateix nombre d'alumnes i amb una vigència fins al 31 d'agost de 2025.   
  
  
Tercer. Com que el centre manté les mateixes condicions que les establides en l'autorització que va donar lloc a la seua obertura i funcionament, no es requereix sol·licitar informes a la Unitat Tècnica i a la Inspecció d'Educació de la Direcció Territorial d'aquesta conselleria a València.   
  
  
Fonaments de dret  
  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 7 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 d'octubre de 2016, l'òrgan competent per a dictar la present resolució és el secretari autonòmic d'Educació i Formació Professional.  
  
2n. Els centres docents estrangers a Espanya, de conformitat amb l'article 5.1 del Reial decret 806/1993, de 28 de maig, sobre règim de centres docents estrangers a Espanya, hauran de tindre els requisits que per a la creació de centres docents i la validesa oficial plena dels seus ensenyaments exigisca la legislació dels països d'acord amb el sistema educatiu dels quals pretenguen impartir aquests.  
En compliment de l'article esmentat, el centre aporta un certificat actualitzat del British Council, de data 11 de gener de 2022, el qual permet la impartició dels mateixos ensenyaments i mateixos llocs escolars que la Resolució de 22 de juny de 2021, amb una vigència fins al 31 d'agost de 2025.  
De conformitat amb el que s'ha exposat, resolc:  
  
Primer  
Ampliar el període de vigència de l'autorització del centre següent en els termes i condicions que a continuació s'especifiquen:  
Codi: 13752203  
Denominació genèrica del centre: centre estranger.  
Denominació específica del centre: Laba Valencia.  
Titular: Laba Education Spain, SL.  
Domicili: C/ Quart, núm. 21 i 23.  
Localitat: València (46997).  
Província: València.  
S'autoritza la impartició dels següents cicles formatius del programa educatiu britànic fins al 31 d'agost de 2025:  
- Level 4 Higher National Certificate International in Art and Design (digital design).  
- Level 5 Higher National Diploma International in Art and Design (digital design).  
- Level 4 Higher National Certificate International in Art and Design (photography).  
- Level 5 Higher National Diploma International in Art and Design (photography)  
  
Segon   
Aquesta resolució tindrà efectes acadèmics a partir del curs 2022-2023 i fins al 31 d'agost de 2025. Haurà de ser inspeccionat i rebre la carta d'acreditació abans de l'expiració d'aquest termini. Transcorregut aquest sense que aporte a aquesta Conselleria la certificació actualitzada, expedida per la representació diplomàtica britànica acreditada a Espanya, Fundació British Council, podrà procedir-se, d'ofici, a la revocació de l'autorització d'obertura i funcionament del centre.   
Aquesta resolució donarà lloc a les inscripcions corresponents en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per a les persones interessades que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 7 de febrer de 2022.- El secretari autonòmic d'Educació i Formació Professional: Miguel Soler Gracia.